CELEX: C2006/096/03
Language: sk
Date: 2006-04-22 00:00:00
Title: Veci C-37/06 a C-58/06: Návrh na začatie prejudiciálneho konania podaný uzneseniami Finanzgericht Hamburg z  10.  a  12. januára 2006 , ktorý súvisí s konaniami: Viamex Agrar Handels GmbH (C-37/06) a ZVK Zuchtvieh-Kontor GmbH (C-58/06) proti Hauptzollamt Hamburg-Jonas

22.4.2006   
            
            
               SK
            
            
               Úradný vestník Európskej únie
            
            
               C 96/2
            
         Návrh na začatie prejudiciálneho konania podaný uzneseniami Finanzgericht Hamburg z 10. a 12. januára 2006, ktorý súvisí s konaniami: Viamex Agrar Handels GmbH (C-37/06) a ZVK Zuchtvieh-Kontor GmbH (C-58/06) proti Hauptzollamt Hamburg-Jonas
   (Veci C-37/06 a C-58/06)
   (2006/C 96/03)
   Jazyk konania: nemčina
   Finanzgericht Hamburg (Nemecko) podal uzneseniami z 10. a 12. januára 2006 na Súdny dvor Európskych spoločenstiev návrh na začatie prejudiciálneho konania, ktorý súvisí s konaniami: Viamex Agrar Handels GmbH (C-37/06) a ZVK Zuchtvieh-Kontor GmbH (C-58/06) proti Hauptzollamt Hamburg-Jonas a bol doručený kancelárii Súdneho dvora 23. januára 2006 a 3. februára 2006.
   Finanzgericht Hamburg žiada Súdny dvor, aby rozhodol o nasledujúcich otázkach:
   
               1.
            
            
               Je článok 1 nariadenia č. 615/98 (1) platný v rozsahu, v ktorom viaže poskytnutie vývoznej náhrady na dodržanie smernice 91/628/EHS (2) o ochrane zvierat počas prepravy?
            
         
               2.
            
            
               V prípade kladnej odpovede na prvú otázku: Je ustanovenie článku 5 ods. 3 nariadenia č. 615/98, podľa ktorého sa vývozná náhrada nevypláca na zvieratá, pri ktorých príslušný orgán na základe ďalších informácii o dodržiavaní článku 1 nariadenia č. 615/98 dospel k záveru, že nebola dodržaná smernica o ochrane zvierat počas prepravy, zlučiteľné so zásadou proporcionality?
            
         
      (1)  Ú. v. ES. L 82, s. 19.
   
      (2)  Ú. v. ES L 340, s. 17; Mim. vyd. 03/012, s. 133.